**Приложение № 2 - Образец**

**Д Е К Л А Р А Ц И Я**

за отсъствие на обстоятелства по чл. 47 ал. 1, т. 1, букви а) – д) от Закона за обществените поръчки (ЗОП) и чл. 47, ал. 5 от ЗОП

от участник /подизпълнител/ всеки от участниците в обединение, което не е юридическо лице

Аз, долуподписаният /-ната/ ………………………….........…. в качеството ми на ………………………………. (посочете длъжността) на ………………………………… (посочете наименованието на участника) - участник в обществена поръчка чрез публична покана по реда на глава осма „а“ от ЗОП с предмет: **„ Доставка на два сървъра за виртуализация и един файлов сървър за нуждите на Агенция по геодезия, картография и кадастър“.**

**Д Е К Л А Р И Р А М, че:**

1. Не съм осъден(-а) с влязла в сила присъда или съм реабилитиран(-а) за:

а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс (НК);

б) подкуп по чл. 301 - 307 от НК;

в) участие в организирана престъпна група по чл. 321 и 321а от НК;

г) престъпление против собствеността по чл. 194 - 217 от НК;

д) престъпление против стопанството по чл. 219 - 252 от НК.

2. В качеството ми на лице по чл. 47, ал. 4 от Закона за обществените поръчки (ЗОП) аз, долуподписаният(-ата), в качеството ми на ...................................... (посочва се длъжността) на ……………………..............…………….............................. (посочете наименованието на участника) не съм свързано лице с Възложителя или със служители на ръководна длъжност в неговата организация.

3. Представляваният от мен участник не е сключил договор с лице по чл. 21 или   
чл. 22 от Закона за предотвратяване и установяване на конфликт на интереси.

4. За участника …………………………… (посочете наименованието на участника), който представлявам в държавата, в която е установен не са налице нито едно от обстоятелствата по чл. 47, ал. 1, т. 1, букви а) – д) от Закона за обществените поръчки (ЗОП).

5. За мен, долуподписаният(-ата) в качеството ми на ………………………………. (посочете длъжността) на ………………………………… (посочете наименованието на участника) в държавата, в която съм установен(-а) не са налице нито едно от обстоятелствата по чл. 47, ал. 1, т. 1, букви а) – д) от ЗОП.

В процеса на провеждане на обществената поръчка се задължавам да уведомя възложителя за всички настъпили промени в декларираните обстоятелства в 7-дневен срок от настъпването им.

………………………. г. Декларатор: ……………………….

(дата на подписване) (подпис и печат)

*Пояснения:*

*• Декларацията се подава и подписва задължително от участник – физическо лице, при едноличен търговец - от физическото лице – търговец, а ако участникът е юридическо лице декларацията по т. 1, т. 2 и т. 5 се подава и подписва от всяко от лицата по чл. 47, ал. 4 от Закона за обществените поръчки /ЗОП/. При същите условия декларацията се подава и подписва от всеки член на обединението, когато участникът е обединение, което не е юридическо лице.*

*• ВАЖНО: Българските физически или юридически лица – участници в обществената поръчка попълват и представят точки 1, 2 и 3 от декларацията. Чуждестранните физически или юридически лица или обединенията, в които участва чуждестранно физическо или юридическо лице, представят тази декларация, като попълват точки 1, 2, 3, 4 и 5 от декларацията.*

**Приложение № 3 - Образец**

**Д Е К Л А Р А Ц И Я**

за използване / неизползване на подизпълнители

Аз, долуподписаният /-ната/ ………………………….........…. в качеството ми на ………………………………. (*посочете длъжността*) на ………………………………… *(посочете наименованието на участника)* - участник в обществена поръчка чрез публична покана по реда на глава осма „а” от Закона за обществените поръчки (ЗОП) с предмет: **„Доставка на два сървъра за виртуализация и един файлов сървър за нуждите на Агенция по геодезия, картография и кадастър“**

**Д Е К Л А Р И Р А М, ЧЕ:**

1. При изпълнението на горецитираната обществена поръчка няма да използваме / ще използваме (нужното се попълва) подизпълнители;

1.1. Подизпълнител(-и) ще бъде(бъдат): ..................................................... (изписват се наименованията на дружествата/лицата подизпълнители), които са запознати с предмета на поръчката и са дали съгласието си да бъдат подизпълнители по поръчката.

1.2. Видът на работите, които ще бъдат извършвани от подизпълнителите, е както следва:

- подизпълнител 1 ...................................... (изписва се наименованието на първия подизпълнител) ще изпълнява следните дейности от предмета на поръчката: .............................................................................

- подизпълнител 2 ...................................... (изписва се наименованието на втория подизпълнител) ще изпълнява следните дейности от предмета на поръчката: …………………………………………………..

*/Данните по т. 1.2 се попълват съобразно броя на подизпълнителите/.*

1.3. Делът на участие на подизпълнителите при изпълнение на поръчката е както следва:

Делът на участие на всички подизпълнители при изпълнение на поръчката ще бъде общо ........... % от обема на поръчката, в т.ч.:

- участието на подизпълнител 1 ...................................... (изписва се наименованието на първия подизпълнител) ще бъде ...................% от обема на поръчката;

- участието на подизпълнител 2 ...................................... (изписва се наименованието на втория подизпълнител) ще бъде ..................% от обема на поръчката.

*/Данните по т. 1.3 се попълват съобразно броя на подизпълнителите/.*

**ВНИМАНИЕ:** Когато участникът предвижда участие на подизпълнител(-и), то участникът следва да представи съответните документи за всеки от подизпълнителите съгласно указаното в т. 8 от документацията към публичната покана.

………………………. г. Декларатор: ……………………….

(дата на подписване) (име, подпис и печат)

*Забележка: Когато участниците в обществената поръчка са юридически лица, декларацията се подписва от лицата по чл. 47, ал. 4 от ЗОП.*

**Приложение № 3а - Образец**

**Д Е К Л А Р А Ц И Я**

за съгласие за участие като подизпълнител

Аз, долуподписаният /-ната/ ………………………….........…., в качеството ми на ………………………………. (посочете длъжността) на ……………………………………… (посочете наименованието на дружеството/лицето, което представлявате) - във връзка с обявената от Агенцията по геодезия, картография и кадастър обществена поръчка чрез публична покана по реда на глава осма „а” от Закона за обществените поръчки (ЗОП) с предмет: **„Доставка на два сървъра за виртуализация и един файлов сървър за нуждите на Агенция по геодезия, картография и кадастър“**

**Д Е К Л А Р И Р А М, че:**

Ние, ................................................................................, сме съгласни да участваме като

*(посочете наименованието на дружеството/лицето, което представлявате)*

подизпълнител на ........................................................................................... при изпълнение на *(посочете името на участника, на който сте подизпълнител)*

горепосочената обществена поръчка.

Дейностите, които ще изпълняваме като подизпълнител, са:

................................................................................................................................................

*(посочете конкретната част от предмета на поръчката, която ще бъде изпълнена от Вас като подизпълнител).*

Запознати сме, че давайки съгласието си да бъдем подизпълнител в офертата на горепосочения участник, не можем да представим самостоятелна оферта за тази поръчка.

Във връзка с изискванията на обществената поръчка, представяме документи, съгласно т. 8 от документацията към публичната покана.

Дата :................ Подпис и печат: .....................................

Име и фамилия:.................................................................

(представляващ участника или упълномощено лице)

*Забележка: Когато подизпълнителят е юридическо лице, декларацията се подписва от лицата по чл. 47, ал. 4 от ЗОП.*

**Приложение № 4 - Образец**

**ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА**

**(ТЕХНИЧЕСКА ОФЕРТА)**

**До**

**ИЗПЪЛНИТЕЛНИЯ ДИРЕКТОР НА АГЕНЦИЯ ПО ГЕОДЕЗИЯ,**

**КАРТОГРАФИЯ И КАДАСТЪР**

**гр. София, ул. „Мусала“ № 1**

**УВАЖАЕМИ ГОСПОДИН ИЗПЪЛНИТЕЛЕН ДИРЕКТОР,**

Аз, долуподписаният ...................................................................................................., с ЕГН............................., в качеството си на .........................................................., на ..............................................................................................., (представляващ) (наименование на участника)

участник в обществена поръчка с предмет: **„Доставка на два сървъра за виртуализация и един файлов сървър за нуждите на Агенция по геодезия, картография и кадастър“**,

На основание Ваша публична покана в портала за обществени поръчки заявяваме, че желаем да участваме в процедурата при условията, посочени в поканата и приложенията към нея със следните техническо предложениe, както следва:

А/ Сървър за визуализация – 2 (два) броя

|  |  |  |
| --- | --- | --- |
| **Компонент:** | **Минимални изисквания:** | **Предложени параметри в настоящето ТП** |
| Процесор | X86-64 (AMD или Intel) сървърен клас процесор(и)  минимум 64 ядра (cores, не Intel threads)  Минимална тактова честота на процесора 2.5 GHz  Инсталирани максималния брой процесори за  сървъра |  |
| RAM памет | Минимално инсталирана 256 GB ECC |  |
| Твърди дискове | Не по-малко от 4 броя hot-swap дискове  Инсталирани максималния брой дискове за  сървъра  300 GB или по-големи SAS дискове |  |
| Контролер за съхранение на данни | SATA или SAS HBAs, достатъчен и подходящ за едновременната работа на всички инсталирани дискове. Възможност за създаване на RAID масив през операционната система. |  |
| Мрежови адаптери | Минимум 4 броя UTP 1Gb/s или с по-висока скорост ethernet |  |
| Управление | Минимум отдалечена конзола KVM и IPMI управление. |  |
| Тип на шасито | За монтаж в стандартен 19” сървърен шкаф , с включени телескопични релси и кабелни водачи (cable management arms) в комплекта |  |
| Захранване | Минимум 2 броя резервирани захранващи модули. |  |
| Подмяна на дефектирали модули по време на работа без спиране на сървъра (Hot-Swap) | Минимум захранващи блокове, вентилатори и дискове |  |
| Гаранция | Минимум 3 години, сервизиране на хардуера на място с включена 24 часова консултация по телефон. |  |

Б/ Файлов сървър

|  |  |  |
| --- | --- | --- |
| **Компонент:** | **Изискване:** | **Предложени параметри в настоящето ТП** |
| Процесор | Инсталиран един X86-64 (AMD или Intel) сървърен клас процесор с минимум 4 ядра Минимална тактова честота на процесора 2.5 GHz |  |
| RAM памет | Минимално инсталирана 32 GB |  |
| Твърди дискове | Не по-малко от 24 броя hot-swap диска  Инсталирани максималния брой дискове за  сървъра  5 Tb или по-големи сървърен клас дискове SATA или SAS  2 отделни диска за инсталиране на операционна система с големина над 10GB. Не е необходимо тези 2 диска да са на RAID контролер. |  |
| Контролер за съхранение на данни | Поне 1 брой SATA или SAS HBAs, поддържащ expansion |  |
| Мрежови адаптери | Поне 4 броя Gigabit или с по-висока скорост |  |
| Тип на шасито | За монтаж в стандартен 19” сървърен шкаф , с включени телескопични релси и кабелни водачи (cable management arms) в комплекта |  |
| Захранване | Минимум 2 броя резервирани захранващи модули. |  |
| Управление | Минимум отдалечена конзола KVM и IPMI управление. |  |
| Подмяна на дефектирали модули по време на работа без спиране на сървъра (Hot-Swap) | Минимум захранващи блокове, вентилатори и дискове |  |
| Разширителни слотове | Поне 2 свободни PCI-Express слота след окомплектоване на конфигурацията. |  |
| Гаранция | Минимум 3 години, сервизиране на място, включена 24 часа консултация по телефон |  |

Декларираме, че предложената от нас техника е нова и неупотребявана, и отговаря на изискванията на техническото задание, посочени по-горе, като прилагаме сертификат за произхода й.

Електрическо захранване на цялото оборудване е годно от производителя за работа с електрическото захранване в Р България - 220V/50 Hz.

Техническите параметри на предлаганото оборудване се потвърждават с оригинални технически материали от производителя и отговарят напълно на заводската му комплектация.

Компютърните конфигурации да отговарят на всички стандарти в Република България относно техническа експлоатация, пожаро-безопасност, норми за безопасност и включване към електрическата мрежа, доказано със съответните документи/сертификати. Захранващите блокове на компютърните системи да отговарят на стандартите CE, GS или еквивалент и да притежават схема PFC. Всички предлагани компютърни системи да са сертифицирани като отговарящи на стандарта Restrictions of Hazardous Substances (RoHS) директива 2002/95/ЕС или еквивалент, което да бъде доказано с приложени съответни документи.

Задължаваме се да осигурим гаранционна поддръжка на техниката при следните условия:

- Време за реакция – не по-късно от ............... часа от предявяване на рекламацията.

- Време за отстраняване на повредата – в рамките на .................. часа от приемане на рекламацията, на мястото, където се намира съответната техника. В случай че е необходим по - дълъг срок, ще предоставим за временно ползване (до отстраняване на повредата) друга оборотна техника със същите или по-добри параметри. За периода на отстраняване на повредата гаранционният срок не тече.

- При един и същи проблем, възникнал повече от два пъти в рамките на гаранционния срок, по отношение на дадено изделие от доставката, се задължаваме да заменим продукта с нов при постъпило трето рекламационно съобщение.

- В случай че е необходимо отстраняването на рекламационния проблем да се извърши в наш сервиз, ние се задължаваме да осигурим транспорт до съответния сервиз и обратно.

**Срокът за доставка е …………../ ………………………./ работни дни.**

Настоящото предложение е валидно 90 дни от крайния срок за подаване на офертите и ще остане обвързващо за нас, като може да бъде прието по всяко време преди изтичане на този срок.

Приложения към настоящото предложение (*сертификати, каталози и други по преценка на оферента)*:

1. .........................................................................................................
2. .........................................................................................................

Дата: Участник:

Име на представляващия,

подпис и печат

**Приложение № 5 - Образец**

**ПРЕДЛАГАНА ЦЕНА ЗА ИЗПЪЛНЕНИЕ НА ПОРЪЧКАТА**

**(ЦЕНОВА ОФЕРТА)**

**До**

**ИЗПЪЛНИТЕЛНИЯ ДИРЕКТОР НА АГЕНЦИЯ ПО ГЕОДЕЗИЯ,**

**КАРТОГРАФИЯ И КАДАСТЪР**

**гр. София, ул. „Мусала“ № 1**

**УВАЖАЕМИ Г-Н ИЗПЪЛНИТЕЛЕН ДИРЕКТОР,**

След запознаване с условията за участие в обявената от Вас обществена поръчка за предоставяне на услуга по чл. 14, ал. 4, т. 2 от Закона за обществените поръчки (ЗОП) и глава осма „а“ от ЗОП с предмет: **„Доставка на два сървъра за виртуализация и един файлов сървър за нуждите на Агенция по геодезия, картография и кадастър“,**

ние: ……………………..…………………………… (изписва се името на участника) с ЕИК/БУЛСТАТ код .................................................................. /ЕИК код или код по БУЛСТАТ/, със седалище и адрес на управление ……………………………………....................................., телефон .........................., факс ...................................,

**І.** Приемаме изискванията на възложителя, съгласно публичната покана и предлагаме да изпълним поръчката, при следните условия:

|  |  |  |
| --- | --- | --- |
| **Сървъри** | **Брой** | **Обща цена**  **без ДДС (лв.)** |
| **Файлов сървър** | **1** |  |
| **Сървъри за виртуализация** | **2** |  |
| **Общо без ДДС (словом:………..)** |  |  |
| **Общо с вкл. ДДС (словом:…………….)** |  |  |

При разлика между сбора на единичните цени за обектите и общата сума, за вярно се приема сборът на единичните цени.

**Цените съгласно нашата ценова оферта са крайни и включват всичките ни разходи за цялостното извършване на услугите по предмета на поръчката, включително разходи за труд, материали, транспорт и други.**

**II.** Когато има разминаване между суми или числа изписани цифром и словом в нашата оферта, се взема под внимание сумата или числото, изписани словом, освен ако е налице явна фактическа грешка.

**III.** В случай, че бъдем определени за Изпълнител, предлагаме плащанията по договора да бъдат извършвани по следната банкова сметка:

Обслужваща банка – име и адрес: ……………………………...

IBAN: …………………………………………… BIC код: ..........................

**IV.** Настоящата ценова оферта е валидна за срок от 90 календарни дни, считано от крайния срок за получаване на оферти и е обвързваща за нас при сключването на договор.

гр. ………………. ....…………………………..

...................2015 г. /име, фамилия/

…………………………….. /длъжност/

**Приложение № 6**

**ПРОЕКТ!!**

**Д О Г О В О Р**

**№ ……………/…………2015 г.**

Днес, ................. 2015г. в гр. София, между:

**АГЕНЦИЯ ПО ГЕОДЕЗИЯ, КАРТОГРАФИЯ И КАДАСТЪР**, представлявана от инж. **СВЕТОСЛАВ НАКОВ – ИЗПЪЛНИТЕЛЕН ДИРЕКТОР** и **ПОЛИНА ЗАШЕВА – ГЛАВЕН СЧЕТОВОДИТЕЛ**, със седалище: гр. София 1618, ул. „Мусала“ № 1, с ЕИК 130362903, наричана по-долу **ВЪЗЛОЖИТЕЛ**, от една страна,

и

„........................................” ..........., представлявано от ........................... - ..........., със седалище и адрес на управление: гр. ............................ , ул./бул. „................................” № ...., с ЕИК ....................................., наричан по-долу **Изпълнител**, от друга страна,

във връзка със Заповед № .......................... г. на Изпълнителния директор на АГКК и утвърден протокол за работата на комисията по разглеждане, оценка и класиране на офертите по чл. 101г от ЗОП, се сключи настоящият договор за следното:

**I. ПРЕДМЕТ И СРОК НА ДОГОВОРА**

**Чл.1.(1)** Възложителят възлага, а Изпълнителят приема да извърши срещу определено в договора възнаграждение доставка на два броя сървъра за виртуализация и един файлов сървър, наричано за краткост Оборудването, описани по вид и количество в Техническа спецификация - Приложение № 1 от договора.

**(2)** Настоящият договорвлиза в силаот датата на подписването му.

**ІІ. ЦЕНА И НАЧИН НА ПЛАЩАНЕ**

**Чл.2.(1)** За добросъвестно изпълнение на договора, Възложителят се задължава да заплати на Изпълнителя цена в размер на .......................... (....................) лева без включен ДДС или ............................ (.......................) лева с включен ДДС.

**(2)** Плащането на цената по договора се извършва в български лева, по банков път, с платежно нареждане по сметка на **ИЗПЪЛНИТЕЛЯ** по следния начин: в 10 дневен срок от представяне на фактура оргинал и приемо-предавателен протокол за доставката на Оборудването, предмет на договора.

Банкова сметка на ИЗПЪЛНИТЕЛЯ:

Банка: .................................

IBAN: .................................

BIC: .....................................

**(3)** Единичните цени на Оборудването без ДДС, посочени в Приложение № 1 от договора, са неизменни за срока на действие на договора и включват всички мита, данъци, акцизи, такси, транспортни и други разходи, както и печалбата на изпълнителя по договора.

**(4)** В случай, че в хода на изпълнение на договора размерът на ДДС бъде променен, дължимият ДДС се начислява в съответствие с нормативно определения нов размер.

**ІІІ. СРОК И УСЛОВИЯ НА ДОСТАВКА**

**Чл.3.(1)** Срокът за доставка на Оборудването е: 20 (двадесет) работни дни от датата на сключването на настоящия договор.

**(2)** Изпълнителят се задължава да достави Оборудването, описано в Приложение № 1 към договора, в оригинална опаковка с ненарушена цялост.

**(3)** Доставеното Оборудване трябва да бъде придружено с фактура, копие от сертификат за качество, издаден от завода производител и копие от сертификата за произход на Оборудването.

**(4)** За извършената от Изпълнителя доставка на Оборудването се съставя приемо-предавателен протокол, подписан от представители на двете страни по чл. 17.3 от настоящия договор, удостоверяващ наличието на Оборудването, както и наличието на документите съгласно чл. 4.3 от договора.

**(5)** Двустранно подписаният приемо-предавателен протокол по чл. 3.4 от настоящия договор не освобождава Изпълнителя от отговорност за качеството на Оборудването.

**(6)** Възложителят има право на рекламация относно несъответствия на доставеното Оборудване с договореното по чл. 1.1 от договора, в рамките на 60 (шестдесет) дни от датата на подписване на приемо-предавателния протокол.

**(7)** В случай, че при доставката бъдат констатирани липси, несъответствия или явни недостатъци, те се отбелязват в приемо-предавателния протокол, заедно със срок, в който следва да бъдат отстранени.

**(8)** Възложителят има право на рекламация относно качеството на оборудването в рамките на гаранционния срок.

**(9)** Изпълнителят е длъжен за своя сметка в 30 (тридесет) дневен срок, считано от датата на уведомлението да отстрани констатираните несъответствия по чл. 4.6 и чл. 4.7 от настоящия договор.

**ІV. ПРАВА И ЗАДЪЛЖЕНИЯ НА Изпълнителя**

**Чл.4.(1)** Изпълнителят се задължава дадостави на Възложителя Оборудването, описано в Приложение № 1, по реда и при условията на раздел ІІІ от настоящия договор.

**(2)** Изпълнителят се задължава да предаде Оборудването на Възложителя с приемо-предавателен протокол, подписан от упълномощени представители на двете страни по чл. 17.3 от настоящия договор.

**(3)** При доставката на Оборудването ИЗПЪЛНИТЕЛЯТ се задължава да предостави на Възложителя техническата, експлоатационната и др. документация на английски и/или на български език, необходими на ВЪЗЛОЖИТЕЛЯ за правилната експлоатация и работата на Оборудването.

**(4)** Всички разходи, свързани с изпълнението предмета на договора са за сметка на ИЗПЪЛНИТЕЛЯ.

**(5)** Изпълнителят има право да получи от Възложителя необходимото съдействие за добросъвестното и срочно изпълнение на предмета на договора.

**(6)** За доставката на Оборудването, описано в Приложение № 1, Изпълнителят има право да получи уговореното в договора възнаграждение по определения в раздел ІІ от договора размер и начин.

**(7)** Изпълнителят се задължава да извършва гаранционно обслужване на Оборудването при условията и в сроковете по раздел VІ от договора.

**(8)** В случай, че Изпълнителят ползва подизпълнител/и, той отговаря за действията на подизпълнителя/ите и неговите служители, като за свои действия.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.5.(1)** Възложителят има право да получи Оборудването, определено по вид и количество в Приложение № 1 към договора в уговорения в договора срок.

**(2)** Възложителят се задължава да заплати на Изпълнителя договореното възнаграждение в срока и при условията на настоящия договор.

**(3)** Възложителят се задължава да оказва необходимото съдействие, на Изпълнителя, за добросъвестно и точно изпълнение на договора.

**(4)** Възложителят има право да откаже приемането на част или цялото количество от Оборудване, ако установи несъответствие на доставеното компютърно оборудване, с уговореното в чл. 1.1 от настоящия договор.

**VІ. ГАРАНЦИОННИ УСЛОВИЯ**

**Чл.6.** Гаранционният срок на оборудването е 36 (тридесет и шест) месеца от датата на доставка на Оборудването. Гаранционните срокове започват да текат от датата на подписване на приемателно-предавателния протокол за доставка на оборудването.

**Чл.7. ИЗПЪЛНИТЕЛЯТ** се задължава да поддържа гаранционно доставените от него продукти в срокове, съгласно офертата на **ИЗПЪЛНИТЕЛЯ**, които са отразени в Техническата спецификация - Приложение №1, неразделна част от този договор.

**Чл.8. ИЗПЪЛНИТЕЛЯТ** се задължава да прехвърли на **ВЪЗЛОЖИТЕЛЯ** собствеността на продуктите с подписване на приемателно-предавателен протокол.

**Чл.9.** В уверение на своите гаранционни задължения, **ИЗПЪЛНИТЕЛЯТ** ще даде гаранционна карта /гаранционни карти, които стават неразделна част от договора.

**Чл.10.(1)** **ИЗПЪЛНИТЕЛЯТ** гарантира нормалното функциониране на Оборудването, указани в спецификацията (Приложение№ 1) от датата на доставката, при спазване на изискванията на условията, описани в договора и в гаранционната карта.

**(2)** При противоречие между гаранционните условия описани в гаранционната карта и тези описани в договора се прилагат гаранционните условия описани в договора.

**Чл.11.** Всички дефекти, които не са причинени от неправилно действие на служители на **ВЪЗЛОЖИТЕЛЯ** се установяват и отстраняват на място (On Site) и са за сметка на **ИЗПЪЛНИТЕЛЯ**.

**Чл.12.(1)** В рамките на гаранционния срок **ИЗПЪЛНИТЕЛЯТ** е длъжен да предприеме действия по направената рекламация и отстраняване на гаранционен проблем.

**(2) ИЗПЪЛНИТЕЛЯТ** осигурява гаранционна поддръжка на място или в сервиз в работните дни, в интервала 9.00 ч.- 17.00ч.

**(3)** Когато е необходим ремонт в сервиз на **ИЗПЪЛНИТЕЛЯ**, транспорта на техниката до сервиза и обратно е за сметка на **ИЗПЪЛНИТЕЛЯ**.

**(4)** В случай,че се установят скрити недостатъци, за които **ИЗПЪЛНИТЕЛЯТ** е бил уведомен в рамките на гаранционния срок, той е длъжен да ги отстрани или замени некачествения продукт с нов със същите или по-добри характеристики, тоест - с такъв продукт от не по-нисък клас, ако недостатъкът го прави негоден за използване по предназначение. Всички разходи по замяната са за сметка на **ИЗПЪЛНИТЕЛЯ.**

**Чл.13.** В случай на рекламация, ще бъде спазвана следната процедура:

**(1)** **ВЪЗЛОЖИТЕЛЯТ** ще уведоми **ИЗПЪЛНИТЕЛЯ** за възникналия недостатък, незабавно след неговото установяване, а **ИЗПЪЛНИТЕЛЯТ** ще бъде длъжен: не по-късно от 2 (два) работни часа, считано от получаване на уведомлението за възникнал проблем и необходимостта за отстраняването му да изпрати свой представител за съвместното уточняване на причините за недостатъка и сроковете за отстраняването му, като за целта ще бъде подписан двустранен констативен протокол.

**(2)** Незабавно след съставянето на констативния протокол **ИЗПЪЛНИТЕЛЯТ**, съгласувано с **ВЪЗЛОЖИТЕЛЯ**, ще започне работа по отстраняване на недостатъка, която работа ще бъде извършена в минималния технологично необходим срок. **ИЗПЪЛНИТЕЛЯТ** предоставя оборотна техника за работа на **ВЪЗЛОЖИТЕЛЯ** при невъзможност за отстраняване на повреда в рамките на 48 часа.

**(3)** Работата по отстраняването на недостатъка ще бъде приета с двустранен приемо – предавателен протокол.

**(4)** Гаранционното задължение на **ИЗПЪЛНИТЕЛЯ** ще отпадне, в случай че не бъде уведомен незабавно за възникналия недостатък и/или бъде направен опит за неговото отстраняване от неоторизирано лице.

**VІІ. ОТГОВОРНОСТИ И НЕУСТОЙКИ**

**Чл.14.(1)** В случай, че ИзпълнителяТ не спази задълженията си в сроковете за изпълнение на договора, същият дължи неустойки в следните размери:

- 1,5 % от стойността на договора за всеки просрочен ден за първите 10 (десет) дни на забавата;

- 2 % от стойността на договора за всеки следващ просрочен ден.

**(2)** Общата стойност на неустойките, дължими от Изпълнителя, не може да надвишава стойността на договора.

**(3)** В случай, че по вина на Възложителя не бъдат спазени договорените срокове за плащане, същият дължи неустойка в размер на 1/360 от законната лихва върху просрочената сума за всеки ден от периода на забава, но не повече от размера на забавеното плащане.

**(4)** При забавено изпълнение на задълженията по договора с повече от 20 (двадесет дни), изправната страна има право да прекрати договора.

**(5)** Плащането на неустойка не лишава изправната страна от правото да търси обезщетение за претърпени вреди и пропуснати ползи над размера на неустойката.

**VІІІ. ПРЕХВЪРЛЯНЕ НА СОБСТВЕНОСТТА**

**И ПРЕМИНАВАНЕ НА РИСКА**

**Чл.15.(1)** Прехвърлянето на собствеността върху Оборудването се извършва със заплащане на уговорената цена по чл. 2.1 от настоящия договор.

**(2)** Рискът от погиване на Оборудването преминава от Изпълнителя към Възложителя след подписване на двустранен приемо-предавателния протокол по чл. 3.4 от настоящия договор.

**ІХ. ПРЕКРАТЯВАНЕ НА ДОГОВОРА**

**Чл.16.(1)** Настоящият договор се прекратява:

1.1. с извършване на доставката и изтичане срока на гаранционната поддръжка;

1.2. по взаимно съгласие на страните, изразено в писмена форма;

1.3. едностранно от **ВЪЗЛОЖИТЕЛЯ**, без предизвестие, при пълно неизпълнение на задълженията на Изпълнителя по настоящия договор.

**(2)** Възложителят може да прекрати настоящия договор с едноседмично писмено предизвестие, ако в резултат на обстоятелства, възникнали след сключването му, не е в състояние да изпълни своите задължения.

**Х. ОБЩИ РАЗПОРЕДБИ**

**Чл.17.(1)** Всички спорове, възникнали между страните при и по повод изпълнението на настоящия договор, ще се решават по пътя на преговори, а при липса на съгласие от компетентния съд.

**(2)** За всички неуредени въпроси в настоящия договор, ще се прилагат разпоредбите на действащото българско законодателство.

**(3)** Всички уведомления, съобщения и кореспонденция се извършват на следните адреси, телефони и факсове:

|  |  |
| --- | --- |
| *За Възложителя:* | *За Изпълнителя:* |
| гр. София | гр. .................................... |
| ул. „Мусала” № 1 | .......................................... |
| тел. 02/ 8188 360 | тел. ................................... |
| факс: 02/ 9555 333 | факс ................................. |
| Лице за контакт: Стефан Петров | Лице за контакт: |

При коректното изпращане на кореспонденцията на посочените адреси, страните ще се считат редовно уведомени.

**(4)** Определените лица по чл. 17.3 подписват необходимите документи във връзка с изпълнението на договора.

**(5)** При промяна на данните, посочени в чл. 17.3 от договора, всяка от страните е длъжна да уведоми другата в тридневен срок от настъпване на промяната.

Неразделна част от този договор са следните приложения:

Приложение № 1 - Техническа спецификация *(с количества и стойност съгласно офертата на определения за изпълнител участник);*

Приложение № 2 – Условия за гаранционно обслужване на оборудването *(съгласно офертата на определения за изпълнител участник).*

Настоящият договор се състави и подписа в два еднообразни екземпляра, по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

**АГЕНЦИЯ ПО ГЕОДЕЗИЯ, „............................“ .............**

**КАРТОГРАФИЯ И КАДАСТЪР ...........................**

**светослав наков**

*Изпълнителен директор*

Главен счетоводител: ...........................

(Полина Зашева)